Bafana se Bradley wys hy's reg | Netwerk24
Die afrigter van Suid-Afrika se nasionale sokkerspan, Stuart Baxter, het Bafana Bafana se oefenwedstryd teen AmaZulu Woensdag as "heel nuttig" beskryf.
Bradley Grobler tydens 'n Bafana Bafana-oefening Dinsdag. Foto: Gallo Images
Die nasionale span het ná 'n oefensessie in twee helftes van 'n halfuur elk teen die ligaspan in die Princess Magogo-stadion gespeel. Dit is ter voorbereiding vir die Afrikabeker-kwalifiseringswedstryd teen Libië Saterdag in Durban.
Bradley Grobler, wat SuperSport United se enigste doel in die MTN 8-halfeindstryd teen Kaizer Chiefs aangeteken het, was weer in die kol in die oefenwedstryd.
Hy het weens 'n skeet eers Dinsdag saam met die groep begin oefen.
Die ander doel is deur Vincent Pule aangeteken. Hy is een van die vier spelers wat vandeesweek ná onttrekkings ontbied is. – Sportredaksie